南海神廟站

南海神廟站（粵拼：naam4 hoi2 san4 miu2 zaam6；英文：Nanhai God Temple Station），規劃同施工時期嗌過廟頭站（粵拼：miu2 tau4 zaam6；Miaotou Station），係廣州地鐵13號綫嘅車站，2017年12月28號開放，位置喺黃埔區黃埔東路近廟頭西牌坊，電廠西路口（107國道嘅K2382+418標記位）。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係13號綫月台。雖然車站冇休息室，但廁所同母嬰室喺月台東邊。 打掂 打橫 站廳 南海神廟站嘅站廳收費區喺車站北邊，南邊係過街通道。收費區有好多部扶手電梯同樓梯、專用𨋢往返月台都得。 月台 呢個站有一個島式月台，喺黃埔東路近廟頭西牌坊嘅地底。 商舖同自助服務 呢個站冇商舖，但得臺自助服務。自助服務凈得部共享雨遮響度。 出入口 呢個站有2個出入口，分别係C2同D。 頭尾班車信息同配線圖 車站歷史 規劃 呢個站喺1997年嘅廣州地鐵規劃入面出現，嗰時嘅3號綫規劃經過呢度。喺2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方，但嗰時未搞呢個站出嚟。2008年又將14號綫分拆成兩半，呢條路線輾轉成為13號綫一部分。後嚟徵求過市民意見，喺黃埔東路嘅廟頭東西兩牌坊之間加咗個廟頭站。原先1997年規劃嘅5號綫東延段直到2017年3月20號先至批准。 施工 2013年4月19號，工地正式圍蔽兼開始入場施工。後嚟就快開工嗰時，國務院宣佈咗南海神廟成為中華人民共和國第七批重點文物。後嚟施工方考慮到附近有間大廟，及廣州市考古研究所過嚟呢間廟搞考古研究嘅關係而做好施工期間要保護好文物。同年9月17號，黃埔區人民政府開咗濱江新城嘅設計同規劃方案大會，入面提出要將呢個站改名，結果俾廣州市民政局採納兼批准咗而改名做南海神廟站。隨後施工方轉咗工地到黃埔東路近電廠西路口嗰邊起連同13號綫走向都改埋，同年11月17號正式開始圍蔽，三日後亦將附近嘅大型街市拆咗。 2014年9月24號，車站開始復工。隨後施工一直好順利，直到2016年5月31號順利封頂。佢亦成為13號綫一期入面，黃埔區第一座封頂嘅車站。盾構方面，其中夏園⇄廟頭之間盾構隧道從2016年3月18號開挖，直到2016年11月14號先至雙綫貫通嗮。而廟頭⇄文園（而家嘅雙岡站）之間嘅14號盾構井兩邊盾構隧道從2015年3月26號開挖，直到2017年2月10號先至雙綫貫通嗮。 2017年12月19號朝早，13號綫首通段開通嘅新聞發佈會喺呢個站入面搞。 開通 2016年12月28號12:00，車站喺13號綫一期開通後亦正式開放。 利用狀況 附近嘅建築同景區 公園 羅殼山公園 龍頭山森林公園 寺院同祠堂 南海神廟 廟頭張氏大宗祠 小區 廣東火電黃埔生活小區 廟頭新村 苗和苑 村落 廟頭村 學校 廟頭小學 黃埔區職業技術學校 文化裝飾 呢個站係13號綫一期嘅唯一文化站，亦係2017年12月28號開通營運嗰四條新綫嘅其一帶有嶺南文化主體嘅車站。喺站廳同月台位整咗以南海神廟做主題嘅文化藝術牆，主要內容以大量嘅山水石嚟展現古代海上絲綢之路發祥地嘅歷史風貌。而柱面裝飾同1號綫部份帶大理石柱站點差唔多，但頭頂近天花板嗰邊劃出咗部分漸變。 註同攷 註 攷 上一站·下一站